open-index/open-wikipedia-markdown huggingface dataset:
1. Slovenská liga vo futsale 2021/22

**1. Slovenská liga vo futsale 2021/22** bol 29. ročník 1. Slovenskej ligy futsalistov, najvyššej futsalovej súťaže mužov na Slovensku, kontrolovanej Slovenským futbalovým zväzom (SFZ), resp. Výkonným výborom Slovenského futsalu (SF). V súťaži účinkovalo 10 družstiev, čo je o 2 družstvá viac ako v minulej sezóne. Titul obhájilo družstvo Mimel Lučenec po výhre vo finálovej sérii nad MIBA Banská Bystrica.

Súťaž bola opäť poznamenaná pandemickými opatreniami, keď sa sezóna od novembra 2021 do februára 2022 kvôli núdzovému stavu pozastavila.

## Systém súťaže
Súťaž sa skladala z dvoch častízákladnej a z play-off. Základnú časť odohrali družstvá dvojkolovým systémom (raz doma a raz vonku). 8 najlepších družstiev postúpilo do play-off. 3-kolové play-off začínalo štvrťfinálovými duelmi a končilo duelmi o medailové umiestnenie. Štvrťfinále a semifinále sa hralo na 2 víťazné zápasy, finále na 3 víťazné zápasy. Duel o bronz sa po dohode klubov hral iba na 1 zápas.

## Účastníci

## Výsledky
### Základná časť
;Zápasy

;Tabuľka

V prípade rovnakého počtu bodov rozhodujú o konečnom poradí výsledky zo vzájomných zápasov.

### Play-off
;Štvrťfinále

;Semifinále

;Play-off o 3. miesto

;Finále

Poznámka: Boldom sú označené zápasy vyššie nasadeného družstva hrané doma.

## Konečné umiestnenie

## Referencie

## Externé odkazy
* Oficiálna stránka združenia Slovenský futsal

## Zdroje
* 1. slovenská liga vo futsale 2021/22 na stránke sportnet.sme.sk
* 1. slovenská liga vo futsale 2021/22 na stránke flashscore.sk
* 1. Slovenská liga na stránke Slovenského futsalu

Kategória:Slovenská extraliga vo futsale
Kategória:Futsal v 2021
Kategória:Futsal v 2022
Kategória:Šport na Slovensku v 2021
Kategória:Šport na Slovensku v 2022
Gymnázium Jana Keplera

**Gymnázium Jana Keplera** (skrátene **GJK**) je pražské gymnázium. Ponúka štvorročné a osemročné všeobecne zamerané štúdium so širokou možnosťou voľby voliteľných predmetov.   Gymnázium sídli na Prahe 6 v ulici Parléřova. Škola má kapacitu 590 žiakov, v súčasnej dobe má 20 tried. Gymnázium bolo od roku 2004 pilotnou školou RVP pre gymnaziálne vzdelávanie. Vyučuje podľa školského vzdelávacieho programu *Per aspera ad astra!* . 

## Charakteristika štúdia
Gymnázium Jána Keplera je považované za prestížne pražské gymnázium.   Škola hľadá predovšetkým *„aktívnych a tvorivých jedincov“*, profiluje sa ako moderná škola s vyváženým pomerom medzi vedomosťami a zručnosťami, kvalitným pedagogickým zborom, príjemným prostredím a ústretovými vzťahmi. Kladie veľký dôraz na vysokú voliteľnosť predmetov.  Z hľadiska úspešnosti absolventov pri prijímacích skúškach na vysoké školy patrí medzi najlepšie gymnáziá v Česku.    Gymnázium Jana Keplera bolo priekopníckou školou zoznamovacích kurzov GO! pre nových študentov primy a prvých ročníkov. Tieto kurzy GJK organizuje už od roku 1991, spočiatku v spolupráci s Prázdninovou školou Lipnice, od roku 1996 už organizuje kurzy samotné.

## Vybavenie
Škola má bezbariérový prístup. Je vybavená knižnicou, ktorá obsahuje cez 16&nbsp;000 kníh, ďalej 14 odbornými učebňami (vrátane počítačových učební, chemických, biologických a fyzikálnych laboratórií, posluchárne, spoločenskovedné učebne, auly a jazykových tried), školskou reštauráciou Eurest, ihriskom s umelým povrchom, dvoma telocvičňami, posilňovňou, umelou lezeckou stenou a od roku 2009 aj novou viacúčelovou halou a terasou. V roku 2006 bola tiež do školy zavedená Wi-Fi pre študenty .

## Absolventi
Medzi známych absolventov školy patria:

* Petra Hůlová
* Petra Buzková
* Lukáš Pollert
* Aurel Klimt
* Jan Zahradil
* Jan Rychetský
* Petr Pithart
* Vojtěch Belling
* Jan Kaplický
* Pavel Bobek
* Petr Borkovec
* Jakub Michálek
* Jakub Szántó
* Mikuláš Kroupa
* Adam Zábranský
* Eduard Stehlík
* Josef Duda
* Michal Bursa

## Referencie


## Iné projekty

## Externé odkazy
* Oficiální stránky Gymnázia Jana Keplera
* Kepler není škola, ale životní styl  Archivováno 11. 12. 2013 na Wayback Machine. – rozhovor s ředitelem GJK Jiřím Růžičkou na *talentovaní.cz*

Kategória:Gymnáziá v Prahe
Kategória:Objekty nazvané po osobách
Borievková ulica

**Bahnová ulica** (do roku 1950 **Tolstého ulica**) bola ulica v Petržalke v rokoch 1950-1984.

Premenovaná bola v roku 1950 z dôvodu duplicity pomenovania po pripojení obce k Bratislave.

Nachádzala sa na mieste dnešných výjazdov a nájazdov z Panónskej cesty na Rusovskú cestu.

Pôvodne sa tu nachádzala radová domová zástavba, ulica zanikla v súvislosti s novou sídliskovou zástavbou Dvory.

## Referencie

Kategória:Zaniknuté ulice v Petržalke
Živá panoráma

***Živá panoráma*** je nekomentovaná informačná televízna relácia vysielaná na stanici Dvojka od roku 1998. Za sprievodu slovenskej ľudovej hudby v minulosti a súčasnosti a aktualizovanej podkresovej hudby v roku 2022 ukazuje:

* v zime aktuálnu situáciu v jednotlivých lyžiarskych strediskách na Slovensku
* v lete v jednotlivých akvaparkoch a kúpeľoch na Slovensku.

*Živá panoráma* bola inšpirovaná reláciou *[[Wetter-Panorama]]* vysielanou na rakúskej televíznej stanici ORF. Najsledovanejšia je cez víkendy a v zime. Priemerný trhový podiel v univerzálnej cieľovej skupine 12+ rokov bol počas pracovných dní v sezóne zima/jar 2013 približne 1,2 %, čo bol mierny nárast oproti predchádzajúcim rokom. Vyrába ju spoločnosť Sitour.

## Externé odkazy
* 

## Zdroj
* 

Kategória:Televízne relácie na Slovensku
Kategória:Televízne relácie Slovenskej televízie
Godšinová

**Godšinová** () je vrch v pohorí Spišská Magura. Leží nad obcou Reľov, približne  severozápadne od Spišskej Belej. 

## Poloha
Nachádza sa v strednej časti pohoria, v geomorfologickom podcelku Repisko. Leží v Prešovskom kraji, v okrese Kežmarok a na katastrálnom území obce Slovenská Ves a Výborná. Najbližším sídlom je severne situovaný Reľov, severozápadne sa nachádza Jezersko, západne Ždiar, južným smerom Lendak, Výborná a Slovenská Ves a juhovýchodne Vojňany.

## Opis
Godšinová leží v hlavnom hrebeni medzi Spádikom () a Smrečinami (), západne od Magurského sedla. Severným smerom sa nachádza Bukovina (), Hulok () a Končistý vrch (), západným Plašný vrch (), Bukovina (), Smrečiny () a Pálenica (), južným Valtín () a Partizánska hora () a východným Vojnianska hora () a Spádik (). Severnú časť hrebeňa i masívu odvodňuje Rieka do Dunajca, voda z južných svahov odteká prítokmi rieky Biela do Popradu. Vrcholom vedie modro značený turistický chodník a hrebeňom prechádza aj južná hranica ochranného pásma Pieninského národného parku. 

### Výhľady
Vrchol pokrýva nesúvislý riedky porast, ktorý umožňuje sčasti obmedzený rozhľad. Pri vhodných podmienkach je vidieť najmä okolité vrcholy Spišskej Magury a susedné Belianske a Vysoké Tatry, no tiež Nízke Tatry, Slovenský raj, Volovské a Levočské vrchy, Čergov a mnohé prihraničné vrchy južného Poľska.

## Prístup
* po  modrej turistickej značke:
** od východu z Magurského sedla cez Spádik
** od západu zo Ždiaru cez Smrečiny

## Referencie

## Pozri aj
* Spišská Magura
* Repisko (geomorfologický podcelok)
* Zoznam vrcholov v Spišskej Magure

## Externé odkazy
* Poloha na turistickej mape

Kategória:Vrchy v Spišskej Magure
Kategória:Tisícovky na Slovensku
Kategória:Vrchy v okrese Kežmarok
Kategória:Slovenská Ves
Kategória:Výborná
Ustaša – Chorvátske revolučné hnutie

náhľad|Ustašovci pri prehľadávaní väzňov koncentračného tábora Jasenovac.
**Ustaša –  Chorvátske revolučné hnutie** (hovorovo **Ustašovci**) bolo chorvátske ultranacionálne fašistické politické hnutie hlásiace sa ku katolíctvu. Pôsobilo hlavne v medzivojnovom období a počas druhej svetovej vojny.

Slovo *ustaša* je odvodené od chorvátskeho slovesa ustati (povstať, vzbúriť sa) a znamená povstalec, vzbúrenec, rebel.

Organizácia bola založená v roku 1930 v Taliansku a jej cieľom bolo vytvorenie samostatného chorvátskeho štátu ako odpoveď na srbskú hegemóniu a utlačovanie. Ideovo sa ustašovci snažili odkázať na politický odkaz programu Ante Starčevića a Strany práva z konca 19. storočia. To sa napríklad prejavilo tým, že hnutie po tom, ako sa v Chorvátsku dostalo k moci, začalo protežovať bosniackych moslimov, dokonca ako „najčistejšiu zložku chorvátskeho národa“. 

Moci v Chorvátsku sa ustašovci chopili v apríli 1941, keď celú Juhosláviu okupovalo nacistické Nemecko a fašistické Taliansko. Bol vyhlásený Nezávislý štát Chorvátsko, na ktorého čelo sa postavil líder strany Ante Pavelić, ktorý vytvoril jeden z najkrvavejších bábkových režimov druhej svetovej vojny.

## Poznámky


## Referencie

## Pozri aj
* Koncentračný tábor Jasenovac

## Iné projekty

## Zdroj

Kategória:Dejiny Chorvátska
Kategória:Fašizmus
Kategória:Organizácie založené v 1930
Kategória:Organizácie zaniknuté v 1945
Ilia Igorevič Sorokin

**Ilia Igorievič Sorokin** (; * 4. august 1995, Meždurečensk, Rusko) je ruský profesionálny hokejový brankár, ktorý aktuálne pôsobí v tíme New York Islanders v National Hockey League.

V roku 2016 bol vyhlásený za najlepšieho brankára Kontinentálnej hokejovej ligy, v roku 2019 vyhral s tímom CSKA Moskva Gagarinov pohár a bol vyhlásený za najužtiočnejšieho hráča Play-Off. Dvakrát sa predstavil v All-Star Game KHL (2017, 2019).

Rusko reprezentoval na štyroch seniorských  Majstrovstvách sveta, z ktorých si odniesol dve bronzové medaily (2016,2017) a n Zimných olympijských hrách 2018, kde získal zlato. Z Majstrovstiev sveta v ľadovom hokeji hráčov do 20 rokov si v roku 2015 odniesol striebornú medailu.

Do NHL bol draftovaný v roku 2014 v 3. kole z celkového 78. miesta klubom New York Islanders.

## Štatistiky v NHL

## Referencie

## Iné projekty

Kategória:Ruskí hokejisti
Kategória:Ruskí hokejoví brankári
Kategória:Brankári New York Islanders
Kategória:Hráči New York Islanders
Kategória:Hokejisti CSKA Moskva
Kategória:Hokejisti draftovaní klubom New York Islanders
Kategória:Účastníci MS v hokeji 2016
Kategória:Účastníci MS v hokeji 2017
Kategória:Ruskí olympijskí víťazi
1. futsalová liga žien 2019/20

**1. futsalová liga žien 2019/20** bol v poradí 5. ročník 1. futsalovej ligy žien, futsalovej súťaže žien na Slovensku, ktorú organizuje Slovenský futbalový zväz (SFZ), resp. Výkonný výbor Slovenského futsalu. V súťaži účinkovalo 8 družstiev, t. j. o 2 družstvá viac ako v predošlej sezóne. Titul získalo družstvo Spartak Myjava futsal.

## Systém súťaže
Systém súťaže zostal rovnaký ako v predošlej sezóne a pozostával iba z dlhodobej časti. Tá sa organizovala formou ôsmich turnajov, každý v inom dejisku. Každý s každým odohral po 2 zápasy.

## Účastníci

Poznámka: 
* *Grizzly Košice* zmenil názov na Futsal Košice.
* Klub *TNF MIA SAN MIA Kanianka* sa presťahoval do Prievidze a zmenil svoj názov.

## Výsledky
;Zápasy 

;Tabuľka 

## Konečné umiestnenie

## Referencie

## Externé odkazy
* Oficiálna stránka združenia Slovenský futsal

## Zdroje
* 1. futsalová liga žien 2019/20 na stránke sportnet.sk
* 1. futsalová liga žien na stránke Slovenského futsalu

Kategória:1. futsalová liga žien
Kategória:Futsal v 2019
Kategória:Futsal v 2020
Kategória:Šport na Slovensku v 2019
Kategória:Šport na Slovensku v 2020
Krémeš

**Krémeš** (, , , , , , ), tiež známy ako **vanilkový rez** alebo **pudingový rez**, je dezert bežne spájaný s bývalou Rakúsko-Uhorskou monarchiou. Dezert je populárny najmä v strednej Európe a na Balkáne a existuje v rôznych variáciách, z ktorých všetky obsahujú základ z lístkového cesta a pudingový krém.

náhľad|Krémeš

## Názov a pôvod
Krémeš známy pod mnohými názvami, z ktorých väčšina pochádza z nemeckého *cremeschnitte* a v doslovnom preklade znamená buď krémový rez alebo v niektorých prípadoch krémový koláč. Podľa historickej sociolingvistiky sa predpokladá, že počiatky krémešu siahajú do zmiešania dvoch kuchýň v rakúsko-uhorskej ríši.

Jeho poľský názov *Napoleonka* však naznačuje, že tento dezert mohol pravdepodobne pochádzať z francúzskeho *mille-feuille*, ktorý je známy aj ako *Napoleon* – ďalšie pečivo, ktorého presný pôvod nie je známy, aj keď jeho moderná podoba bola údajne ovplyvnená vylepšeniami Marie-Antoine Carême, výnimočným a slávnym francúzskym šéfkuchárom.

Napriek tomu, že *Napoleon* sa skladá z troch vrstiev lístkového cesta, ktoré sa striedajú s dvoma vrstvami krémového cesta, typický krémeš je vyrobený iba z dvoch vrstiev lístkového cesta, ktoré drží pohromade veľké množstvo krému s vanilkovou príchuťou, a niekedy ešte so šľahačkovou polevou.

Krémeš sa najčastejšie len posype práškovým cukrom, ale môže sa poliať aj lesklou a hladkou glazúrou a pekne ozdobiť tradičným dizajnom v tvare šípky. Medzi najobľúbenejšie varianty patrí spomínaná poľská *Napoleonka* alebo *kremówka*, ktorá bola známa ako obľúbený dezert pápeža Jána Pavla II., a slovinská *kremna rezina*, typický dezert z mesta Bled; obľúbené alpské stredisko usadené na brehu rovnomenného jazera. Tento dezert, resp. jeho recept priniesol do miestneho hotela Park v roku 1953 Ištvan Lukačević, šéfkuchár hotelovej cukrárne. Do Bledu prišiel zo Srbska, kde už podobný koláč poznali. V Bosne a Hercegovine, Srbsku a Čiernej Hore je jedlo známe ako krempita, teda niečo ako: „smotanový koláč“. Zvyčajne sa pripravuje tiež z lístkového cesta. Náplň je zvyčajne čistý hustý puding, menej často kombinovaný s krémom z *[[meringue]]* (vyšľahané bielka a cukor). Podobný recept len s náplňou do pusiniek sa volá *Šampita*.

## Pozri aj
* Americký krémeš

## Externé odkazy
* Recept na prípravu Krémeša

## Zdroje


Kategória:Dezerty
Smrečiny (vrch v Spišskej Magure)

**Smrečiny** () je názov vrchu v pohorí Spišská Magura. Leží nad obcou Lendak, približne  severozápadne od Spišskej Belej. 

## Poloha
Nachádza sa v strednej časti pohoria, v geomorfologickom podcelku Repisko. Leží v Prešovskom kraji, v okrese Kežmarok a zasahuje na katastrálne územie obcí Slovenská Ves, Výborná, Reľov a Lendak. Najbližšími sídlami sú severne situovaný Reľov a Jezersko, západne sa nachádza Ždiar, južným smerom Lendak, juhovýchodným Výborná a Slovenská Ves.

## Opis
Smrečiny ležia v hlavnom hrebeni medzi Godšinovou () a Bukovinou (), západne od Magurského sedla. Severným smerom sa nachádza Jezerský vrch (), Končistý vrch () a Hulok (), východným Bukovina (), Spádik (), Godšinová a Vojnianska hora (), južným Partizánska hora (), Valtín () a Pálenica () a západným Javorinka (), Bukovina () a Plašný vrch (). Severné svahy masívu odvodňujú prítoky Rieky v povodí Dunajca, južné odvodňujú prítoky Bielej do Popradu. Vrcholom vedie modro značený turistický chodník a hrebeňom prechádza aj hranica ochranného pásma Pieninského národného parku, kde patrí severná časť Smrečiny. 

### Výhľady
Vrchol pokrýva nesúvislý riedky porast, ktorý umožňuje rozhľad. Pri vhodných podmienkach je možné pozorovať okolité vrcholy Spišskej Magury, susedné Belianske a Vysoké Tatry, no tiež Nízke Tatry, Slovenský raj, Volovské a Levočské vrchy, Čergov a mnohé prihraničné vrchy južného Poľska.

## Prístup
* po  modrej turistickej značke:
** od východu z Magurského sedla cez Spádik a Godšinovú 
** od západu zo Ždiaru cez Bukovinu

## Referencie

## Pozri aj
* Spišská Magura
* Repisko (geomorfologický podcelok)
* Zoznam vrcholov v Spišskej Magure

## Externé odkazy
* Poloha na turistickej mape

Kategória:Vrchy v Spišskej Magure
Kategória:Tisícovky na Slovensku
Kategória:Vrchy v okrese Kežmarok
Kategória:Slovenská Ves
Kategória:Výborná
Kategória:Reľov
Kategória:Lendak
Olaf Engelholm

**Olaf Engelholm** (iné zápisy mena: **Olaf Lorentz Engelholm**, **Vavrinec**; * 2. polovica 17. storočia† po 9. júne 1709, Liptovský Svätý Mikuláš) bol barokový umelecký stolár a sochár, ktorý žil a pôsobil na Spiši.

## Život
Podľa *[[Biografický lexikón Slovenska|Biografického lexikónu Slovenska]]* (II. zv., 2004) pochádzal zo Švédska. Jeho pôsobenie v Levoči je doložené v roku 1694, no v meste pravdepodobne pracoval už dlhší čas predtým. V roku 1699 sa stal občanom Levoče a členom stolárskeho cechu. V meste založil vlastnú rezbársku dielňu, v ktorej vyrábal interiérové vybavenie pre kostoly, no venoval sa aj sochárstvu. Keďže v dielni zamestnával aj iných sochárov, dostal sa do sporu s miestnymi umelcami.

Engelholmovo postavenie sa posilnilo keď v januári 1694 konvertoval na katolicizmus, čo mu umožnilo prijímať objednávky pre jezuitské kostoly v Blatnom Potoku, Rožňave, Spišskej Novej Vsi, Užhorodr a v Levoči. Spolu s rezbárom Ferdinandom Beichelom v roku 1675 dokončil barokový interiér Kostola svätého Ladislava uhorského v Levoči, do ktorého tiež vytvoril dve sochy na bočný oltár svätého Stanislava Kostku. V roku 1699 vyhotovil kazateľnicu pre užhorodský kostol, v rokoch 17011703 sa podieľal na prácach pre grófa Kegleviča v Okoličnom. Staršia literatúra prisudzuje okruhu jeho dielne a následníkom reliéf *Zvestovanie* v Hraničnom, bočné oltáre kostola v Kežmarku, reliéfy *Kristus na Olivovej hore* v Podolínci a *Ukrižovanie* v Starej Ľubovni. Jeho dielňa tvorila medzičlánok v tradícii spišského barokového rezbárstva, ktorého rané obdobie predstavovala tvorba majstra Krištofa Kollmitza a jeho okruhu. V tendenciách Engelholmových prác pokračoval Ján Lerch a iní miestni majstri.

## Osobný život
Zosobášil sa so Žofiou, rod. Strasserovou, s ktorou mal troch synov a dcéru.

## Referencie

## Literatúra
* 
* 
* 
* 
* 
* 
* 
* 
* 

Kategória:Narodenia v 17. storočí
Kategória:Úmrtia v 1709
Kategória:Osobnosti z Levoče
Kategória:Stolári
Kategória:Sochári
Hebe Bonafiniová

**Hebe Bonafiniová** (špan. **Hebe María Pastor de Bonafini**, * 4. december 1928, Ensenada, Argentína – † 20. november 2022, La Plata) bola argentínska aktivistka, zakladateľka ľudskoprávneho hnutia *Madres de Plaza de Mayo* (Matky z Májového námestia).
Bonafiniová založila svoje hnutie v roku 1977 na protest proti vtedajšiemu argentínskemu diktátorskému režimu (última junta militar) počas tzv. Špinavej vojny v Argentíne. Počas demonštrácií matky žiadali informácie o svojich nezvestných deťoch ("desaparecidos"). Charakteristickým znakom hnutia bola biela šatka na hlave.

V 70. a 80. rokoch 20. storočia krajne pravicový režim v Argentíne uniesol a pravdepodobne pripravil o život približne 30 000 ľudí. Sama Bonafiniová takto prišla o syna a nevestu. Okrem toho bolo počas tohto obdobia unesených i množstvo novorodencov, ktoré sa narodili zadržaným disidentom. Bonafiniová bojovala za návrat týchto detí do ich rodín.

## Pozri aj
* Špinavá vojna

## Referencie

## Iné projekty

## Externé odkazy
* 

Kategória:Argentínski aktivisti
Ján Kos

**Ján Kos** (nesprávny zápis priezviska: **Tros**; ) bol skriptor, ktorý žil v prvej polovici 15. storočia.

## Život
Pochádzal zo Spišského Podhradia. Študoval na Jagelovskej univerzite v Krakove. Počas štúdia v Krakove okolo roku 1432 odpísal *Sermones Henrici de Westphalia* a zavŕšil to odpisom diela *Speculum clarum*, ako aj *Dialógov* od pápeža Gregora Veľkého. Latinské slovo *Suburbium* pravdepodobne označovalo Spišské Podhradie, keďže po skončení štúdií sa Ján Kos s rukopismi vrátil na Spiš. Jeho rukopisy sa zachovali v kódexe pôvodnej levočskej farskej knižnice, odkiaľ bol koncom 18. storočia prenesený do knižnice Batthyaneum v Alba Iulii v Rumunsku,kde má signatúru, R. I. 33.

## Poznámky


## Referencie

## Odporúčaná literatúra
* 
* , č. 33 b – c
* 
* 
* , č. 294
* 

## Pozri aj
* Bibliotheca Leutschoviensis

Kategória:Narodenia v 15. storočí
Kategória:Osoby s neistým dátumom narodenia
Kategória:Úmrtia v 15. storočí
Kategória:Osoby s neistým dátumom úmrtia
Kategória:Skriptori
Kategória:Absolventi Uniwersytet Jagielloński
František Xaver Haber

**František Xaver Haber** (iný zápis priezviska: **Huber**; * 1743, Viedeň† 1790) bol sochár.

## Život
Pravdepodobne študoval na Akadémii výtvarných umení vo Viedni. Z roku 1775 sa zachoval dôkaz o jeho pôsobení v Bratislave. Bol pomocníkom J. E. A. Messerschmidta pri sochárskych prácach v Budíne, s ktorým v roku 1782 spolupracoval na dvoch oltároch Kaplnky svätej Rozálie v Bratislave-Lamači.

## Referencie

## Literatúra
* 
* 

Kategória:Sochári
Kategória:Narodenia v 1743
Kategória:Úmrtia v 1790
Kategória:Osobnosti z Viedne
1. futsalová liga žien 2020/21

**1. futsalová liga žien 2020/21** bol v poradí 6. ročník 1. futsalovej ligy žien, futsalovej súťaže žien na Slovensku, ktorú organizuje Slovenský futbalový zväz (SFZ), resp. Výkonný výbor Slovenského futsalu. V súťaži účinkovalo 6 družstiev, t. j. o 2 družstvá menej ako v predošlej sezóne. Titul získalo družstvo FK Ekoprim Prešov.

## Systém súťaže
Súťaž sa kvôli zimným pandemickým opatreniam organizovala až v lete ako krátke majstrovstvá. Najprv sa hrali trojčlenné skupiny, z ktorých postúpili všetky tímy do play-off. 3-kolové play-off začínalo štvrťfinálovými zápasmi a končilo zápasmi o medailové umiestnenie.

## Účastníci

## Výsledky
* 26.27. jún 2021
* turnaj sa konal v Piešťanoch

### Základná časť
;Skupina A

;Skupina B

### Play-off
;Štvrťfinále

;Semifinále

;Play-off o 3. miesto

;Finále

## Konečné umiestnenie

## Referencie

## Externé odkazy
* Oficiálna stránka združenia Slovenský futsal

## Zdroje
* 1. futsalová liga žien 2020/21 na stránke sportnet.sk
* 1. futsalová liga žien na stránke Slovenského futsalu

Kategória:1. futsalová liga žien
Kategória:Futsal v 2021
Kategória:Šport na Slovensku v 2021
Slovenská florbalová extraliga žien 2021/22

**Slovenská florbalová extraliga žien** v sezóne **2021/22** bol 17. ročník extraligy florbalistiek, najvyššej florbalovej súťaže žien na Slovensku, ktorú organizuje Slovenský zväz florbalu (SZFB). V súťaži účinkovalo 8 družstiev, rovnako ako v predošlej sezóne. Titul získalo družstvo NTS FK-ZŠ Nemšová, ktoré vo finálovej sérii zvíťazilo nad ŠK 98 Pruské. Súťaž niesla mediálny názov *Hyundai extraliga žien*.

## Systém súťaže
Súťaž sa skladala z dvoch častízákladnej a z play-off. Po základnej časti, v ktorej odohral každý s každým zápasy jedenkrát doma a vonku, nasledovalo play-off so šiestimi najlepšími družstvami, pričom 2 najlepšie družstvá boli nasadené priamo do semifinále. 3-kolové play-off začínalo štvrťfinálovými duelmi a končilo finálovým duelom. Play-off sa hralo na 3 víťazné zápasy, v ktorých prvé 2 zápasy sa odohrali na ihrisku lepšie umiestneného tímu. Play-off o 3. miesto sa tradične nehralo, o bronzových medailách rozhodovalo lepšie umiestnenie porazených semifinalistov v základnej časti. Posledné dve družstvá po základnej časti a víťaz 1. ligy odohrali baráž o udržanie v extralige, v dueloch hraných na 3 víťazné zápasy.

## Účastníci

## Výsledky
### Tabuľka po základnej časti

### Play-off
;Štvrťfinále 

;Semifinále 

;Finále 

Poznámka: Boldom sú označené zápasy vyššie nasadeného družstva hrané doma.

## Konečné umiestnenie

## Baráž
V najvyššej súťaži sa udržal iba extraligový Tvrdošín. Neuspela Nitra, ktorú v budúcej sezóne vystriedalo prvoligové Partizánske.

 

## Referencie

## Pozri aj
* Slovenská florbalová extraliga mužov 2021/22

## Externé odkazy
* Oficiálna stránka Slovenského zväzu florbalu

## Zdroje
* Extraliga žien 2021/22 na stránke Slovenského zväzu florbalu
* Extraliga žien na stránke Slovenského zväzu florbalu
* Florbalová extraliga žien 2021/22 na stránke flashoscore.sk

Kategória:Slovenská florbalová extraliga žien
Kategória:Florbal v 2021
Kategória:Florbal v 2022
Kategória:Šport na Slovensku v 2021
Kategória:Šport na Slovensku v 2022
Adolf Lantos

**Adolf Lantos** (* 15. február 1875, Petrova Lehota† 18. január 1942, Budapešť) bol kníhkupec a vydavateľ.

## Život
Vyučil sa za kníhkupca a pôsobil ako pracovník Dobrovszkého antikvariátu. Od roku 1910 vlastnil antikvariát a kníhkupectvo v Budapešti, ku ktorému pripojil Kunossyovský grafický ústav, Dávidházyovské kníhviazačstvo a vydavateľstvo Genius v Debrecíne. Bol vydavateľom bibliofílií a periodík *Bibliofil Szemle*, *Literatura*, *Lantos Magazin* a i., diel maďarského románopisca Ferenca Móru, ako aj spoluorganizátorom aukcií umeleckých kníh.

## Referencie

Kategória:Osobnosti z Petrovej Lehoty
Kategória:Vydavatelia
Jaroslav Kos

**Jaroslav Kos** môže byť:
* český lekár a anatóm, univerzitný profesor (* 1917† 2012), pozri Jaroslav Kos (lekár)
* český politik Komunistickej strany Československa a Komunistickej strany Čiech a Moravy (* 1950† 2021), pozri Jaroslav Kos (politik)

## Pozri aj
* Kos

## Referencie

Kos, Jaroslav
Drienovský potok

**Drienovský potok** (hovorovo tiež *Židov potok* alebo *Židovský potok*) je ľavostranný prítok rieky Torysa. Potok pramení v katastrálnom území obce Žehňa a preteká katastrálnymi územiami obcí Žehňa, Mirkovce a Drienov, kde sa vlieva do Torysy.

## Prameň
Potok pramení na západnom svahu Slanských vrchov na katastrálnom území obce Žehňa vo výške  v geomorfologickom celku Košická kotlina a jej podcelku Toryská pahorkatina.

## Opis toku
vľavo|náhľad|Tok potoka z vtáčej perspektívy
Od prameňa tečie juhozápadným smerom, preteká po **obecnej hranici** Abranoviec a Žehni. Skoro po jednom kilometri od prameňa sa do potoka z pravej strany vlieva bezmenný tok z Abranoviec. Potok ďalej pokračuje juhozápade do obecnej časti Dúbrava kde vo výške 358 m n.m. priteká opäť z pravej strany malý tok prameniaci v Mirkovskej kosatcovej lúke. Taktiež sa doň dostáva aj voda z miestneho kanála. V nadmorskej výške 336 m n.m. tok priteká do katastrálneho územia obce Mirkovce a preteká okolo obecnej časti Niereše. Tok pokračuje juho západné ďalej približne 1,5 km a v nadmorskej výške 300 m n.m. priteká do katastrálneho územia obce Drienov kde ďalej preteká cez centrum intravilánu obce Drienov. Potok ďalej tečie juhozápade od obce kde vo výške 205 m n.m. tvorí ľavostranný prítok rieky Torysa. Vodný tok Torysa je ďalej prítokom Hornádu.

## Referencie

Kategória:Potoky na Slovensku
Kategória:Povodie Torysy
Kategória:Vodné toky v okrese Prešov
Kassandros

**Kassandros** () môže byť:
* macedónsky kráľ v rokoch 305 až 297 pred Kr., pozri Kassandros (syn Antipatra)
* korintský veliteľ loďstva (nauarchos) v 3. stor. pred Kr., pozri Kassandros (nauarchos)

## Zdroje
Arylová skupina

**Arylová skupina** alebo **aryl** je funkčná skupina s jednou väzbou, ktorá je formálne odvodená od aromatického uhľovodíku (arénu). Tieto skupiny sa vždy viažu na zvyšok molekuly pomocou uhlíkového atómu v kruhu. Zvyčajne býva odvodená od aromatických uhľovodíkov, ako je to napríklad u fenylu a naftylu. V chemických vzorcoch sa často označujú symbolom **Ar**, podobne ako sú všeobecné organické skupiny označované symbolom R. Symbol Ar by však nemal byť zamieňaný so symbolom pre argón. Niektoré definície zahŕňajú skupiny odvodené len od monocyklických arénov, iné však zahŕňajú i skupiny odvodené od polycyklických arénov.

Najjednoduchšou arylovou skupinou je fenylová skupina (C6H5), ktorá je odvodená od benzénu. Medzi ďalšie arylové skupiny patria napríklad:

* tolylová skupina (–C6H4CH3) odvodená od toluénu (metylbenzénu)
* xylylová skupina (–C6H3(CH3)2) odvodená od xylénu (dimetylbenzénu)
* naftylová skupina (–C10H7) odvodená od naftalénu

Proces naviazania arylovej skupiny na substituent sa nazýva arylácia. Typicky prebieha pomocou cross-couplingových reakcií.

## Názvy

Najjednoduchšou skupinou je fenyl, ktorý predstavuje molekulu benzénu, v ktorej bol jeden vodíkový atóm nahradený za substituent. Napriek tomu, že je odvodený od benzénu, je nutné ho rozlišovať od benzylovej skupiny, ktorá pozostáva z fenylovej skupiny viazanej na metylén a má vzorec C6H5CH2– (formálne odvodenej od toluénu). Okrem fenylu platí, že názvy arylových skupín vznikajú z triválnych názvov aromatických uhľovodíkov a koncovky -yl (napr. naftalén a naftyl).

Pri pomenovaní zlúčenín, ktoré obsahujú fenylovú skupinu, možno fenylové jadro pokladať za hlavný uhľovodík a použiť jeho názov ako príponu „–benzén“. Alternatívne možno (a pre zložitejšie systémy je nutné) pokladať väčšie skupiny ako substituované deriváty fenylovej skupiny.

Jedným príkladom tohto názvoslovia môže byť zlúčenina, kde je hydroxylová skupina viazaná na fenylovú skupinu (ako na obrázku). Jedným spôsobom pomenovania je vziať fenylovú skupinu ako základný uhľovodík a pokladať zlúčeninu za derivát benzénu, takže by zlúčenina mala názov hydroxybenzén. Alternatívnym spôsobom, v tomto prípade bežnejším, je pokladať hydroxylovú skupinu za hlavnú a vnímať fenyl ako substituent, takže by zlúčenina niesla názov fenol (fenyl + ol).

## Reakcie

Arylové skupiny podstupujú podobné reakcie ako arény, keďže sa od nich vo svojej chemickej podstate nelíšia.

## Referencie

## Pozri aj
* Alkylová skupina

## Zdroj

Kategória:Aromatické zlúčeniny
Kategória:Funkčné skupiny
Viktor Lorenc

**Viktor Lorenc**  (* 23. august 1843, Kroměříž† 21. august 1915, Levoča) bol Moravský strojárenský odborník, vynálezca a horolezec.

## Rodina
* otec František Lorenc, učiteľ a hudobný skladateľ (18001863)
* mama Františka, rod. Eichlerová
* 5 súrodencov
* 1. manželka Želmíra, rod. Hurbanová (18521878)
* 2. manželka Gizela, rod. Gráfová
* 5 synov

## Životopis
V rokoch 18491854 navštevoval obecnú školu, 18541848 reálku v Kroměříži následne 18581862 vo Viedni. Pokračoval štúdium techniky vo Viedni (18621868), ktorú ukončil v roku 1868 titulom inžinier.

Následne pracoval ako pracovník techniky vo Viedni (18681870), inžinier Hornouhorskej železiarskej spoločnosti v Krompachoch (18701889), v rokoch 18891909 viedol technickú kanceláriu v Budapešti, od roku 1905 podnikal.

Angažoval sa v slovenskom národnom hnutí. Od roku 1861 člen Slovenskej študentskej spoločnosti, od 1863 Slávie vo Viedni.

Autor viacerých vynálezov a patentov, v roku 1890 prispel k modernizácii železiarní v Krompachoch elektrolytickým spôsobom získania medi a striebra z tetraedritov. Usiloval sa zvýšiť povedomie o zdravotnom stave hutníkov a baníkov; podnikanie v oblasti klimatickej liečby však nebolo úspešné.

Ako horolezec uskutočnil niekoľko prvovýstupov (z Morského oka do Žabieho sedla a iné.), propagoval horolezectvo a zimnú turistiku.


Súbor:Viktor Lorenc a Zelmira so synom.jpg|Viktor a Želmíra, dcéra  Jozefa Miloslava Hurbana so synom Vladimírom.
Súbor:Lorencov gáter.jpg|náhľad|Detail 3,4 m vysokej veže Lorencovej rámovej píly.
Súbor:Mesto s kupeľmi.jpg|náhľad|Pohľad na kúpele počas výstavby. Dobová pohľadnica zo zbierky Vladimíra Dugasa.
Súbor:Pohľad na Lorenc park z východnej strany.jpg|náhľad|Lorenc park na dobovej pohľadnici zo zbierky Vladimíra Dugasa.
Súbor:Krompachy-slnečné kupele.jpg|alt=Posledné zvyšky Lorencových slnečných kúpelov|náhľad|Posledné zvyšky Lorencových slnečných kúpeľov.
Súbor:Krompachy.jpg|alt=lorencova vilka z roku 1888|náhľad|Lorencova vila na Liščom vrchu z roku 1888.
Súbor:Hrob Viktora Lorenca.jpg|náhľad|384x384bod|Hrob Ing.Viktora Lorenca na Krompašskom cintoríne, kde je pochovaný spolu s prvou manželkou Želmírou a synmi Otokarom a Dušanom.
Súbor:Pohlad na fuksibel.jpg|náhľad|Pohľad od hrobu rodiny Lorencovej smerom na Lorenc park-Zlatú horu.


## Zdroje

Kategória:Osobnosti z Kroměříža
Kategória:Slovenskí vynálezcovia
Kategória:Slovenskí horolezci
Festival Áčko

**Festival študentských filmov Áčko** je filmový festival študentských audiovizuálnych diel, vytvorených ako súčasť výučby študijných programov v odbore filmové umenie a multimédia. Svojim programom sa primárne zameriava na prezentáciu aktuálnej kinematografickej tvorby študentov nielen Filmovej a televíznej fakulte VŠMU, ale aj iných vzdelávacích inštitúcii zameraných na filmové umenie a multimédiá. Zároveň otvára diskusiu medzi študentami – začínajúcimi tvorcami a odborníkmi o aktuálnom stave a smerovaní filmovej tvorby. V roku 2024 sa koná jeho 28. ročník. Organizuje ho Vysoká škola múzických umení v Bratislave. Témou 28. ročníka sú „Kontrasty“.

Festival je otvorený verejnosti, filmovým nadšencom a aj záujemcom o štúdium na škole. Zúčastňujú sa nielen projekcií, ale aj diskusií medzi poslucháčmi a znalcami o súčasných trendoch v kinematografii. Súčasťou festivalu sú bloky súťažných a nesúťažných diel, prehliadka produkcie zahraničných filmových škôl, masterclassy slovenských a zahraničných filmových znalcov, workshopy a obsiahly sprievodný program.

## Idea festivalu
Hlavnou úlohou festivalu je inšpirovať, motivovať a podporovať mladých nádejných tvorcov vo vytváraní nových filmových/audiovizuálnych projektov. Prostredníctvom projekcií a následných diskusií vytvára priestor na vzájomnú konfrontáciu a nadviazanie spolupráce nielen v rámci Slovenska, ale aj v zahraničí. Zároveň sa im touto prehliadkou otvára brána k účasti na ďalších domácich, či zahraničných festivaloch.

## Festivalová porota
O víťazoch súťažných oddelení rozhoduje Malá porota zložená zo študentov Katedry audiovizuálnych štúdií a filmovej kritiky a Veľká porota z predstaviteľov Literárneho fondu, organizácií ako LITA či SAPA a aktívnych tvorcov slovenskej audiovízie. Veľká porota udeľuje ceny za najlepší film, najlepší hraný film, najlepší dokumentárny film, najlepší animovaný film, najlepší scenár, najlepšiu kameru, najlepší zvuk, najlepší strih, najlepšie vizuálne efekty a najlepší divácky film. Ceny môžu byť udelené iba vysokoškolským študentom.

## Festivalové ocenenia
* najlepší film
* najlepšia réžia hraného filmu
* najlepší dokumentárny film
* najlepší animovaný film
* najlepší scenár
* najlepšia kamera
* najlepší zvuk
* najlepší strih
* najlepšie vizuálne efekty
* najlepšia hudba
* divácka cena

## Referencie

## Externé odkazy
* Oficiálna stránka festivalu

Kategória:Filmové festivaly na Slovensku
Kategória:Študentská kultúra
Kategória:Kultúra v Bratislave
Colonia (hudobná skupina)

**Colonia** je chorvátske duo tanečnej hudby z Vinkovci v Chorvátsku, ktoré v roku 1996 založili Boris Đurđević, Tomislav Jelić a speváčka Indira Levak, ktorá odišla zo skupiny v roku 2017. Skupina vydala trinásť štúdiových albumov a viac ako 35 singlov.

## Discografia
### Štúdiové albumy
*1997: *Vatra i Led*
*1999: *Ritam ljubavi*
*2000: *Jača nego ikad*
*2001: *Milijun milja od nigdje*
*2002: *Izgubljeni svijet*
*2003: *Dolazi oluja*
*2005: *Najbolje od svega*
*2006: *Do kraja*
*2008: *Pod sretnom zvijezdom*
*2010: *X*
*2013: *Tvrđava*
*2015: *Feniks*
*2018: *Nova Era*

### Kompilácie
*2002: *The Best of, Volume 1*
*2005: *Gold Edition*
*2009: *Special Dance edition*
*2010: *Retroactive Early Years*

### Single

## Externé odkazy
* Colonia na Discogs
* Colonia na AllMusic

## Referencie
Kategória:Chorvátske hudobné skupiny
Kategória:Hudobné skupiny z 1996
Darbazi

**Darbazi** () môže byť:

* historické označenie pre kráľovskú radu privilegovanej vysokej aristokracie a kléru v stredovekom Gruzínskom kráľovstve, pozri darbazi (kráľovská rada)
* architektonické riešenie strešnej konštrukcie alebo klenby starovekého obydlia či domu v horských oblastiach južného a východného Zakaukazska i Malej Ázie, pozri darbazi (architektúra)
* gruzínska obec v regióne Kvemo Kartli, pozri darbazi (obec)

## Referencie
Bukovina (vrch v Spišskej Magure, 1176 m)

**Bukovina** () je vrch v pohorí Spišská Magura. Leží nad obcou Lendak, približne  severozápadne od Spišskej Belej. 

## Poloha
Nachádza sa v strednej časti pohoria, v geomorfologickom podcelku Repisko. Leží v Prešovskom kraji, v okrese Kežmarok a zasahuje na katastrálne územie obcí Jezersko a Lendak. Najbližšími sídlami sú na severnom úpätí situované Jezersko a juhozápadne ležiaci Ždiar, východne sa nachádza Reľov a juhovýchodne Lendak.

## Opis
Bukovina leží v hlavnom hrebeni medzi Smrečinami () a Slodičovským vrchom (), priamo nad Bachledovou dolinou. Severným smerom sa nachádza Furmanec (), Plašný vrch () a Jezerský vrch (), východným Hulok (), Bukovina (), Spádik (), Godšinová () a Smrečiny, južným Krivé (), Pálenica () a Skalka () a západným Javorinka (), Slodičovský vrch (), Magurka () a Solisko (). Severné svahy masívu odvodňuje Jezerský potok do Rieky v povodí Dunajca, vodu z južných odvádza potok Rieka do Bielej v povodí Popradu. Blízkosť Bachledovej doliny a z nej vedúce turistické chodníky a lanovka na hrebeň výrazne uľahčujú dostupnosť vrcholu. Hrebeňom vedie južná hranica ochranného pásma Pieninského národného parku. 

### Výhľady
Vrchol pokrýva súvislý, miestami riedky lesný porast, ktorý neumožňuje rozhľad. Z horských lúk v okolí je možné pozorovať okolité vrcholy Spišskej Magury, susedné Belianske Tatry, Volovské a Levočské vrchy a mnohé prihraničné vrchy južného Poľska.

## Prístup
* po  modrej turistickej značke (traverz):
** od východu z Magurského sedla cez Spádik a Smrečiny
** od západu z Magurky cez rázc. Malá poľana
* po  žltej značke zo Ždiaru cez Bachledovu dolinu a rázc. Malá poľana
* po  zelenej značke z Jezerska cez rázc. Pod Bukovinou

## Referencie

## Pozri aj
* Spišská Magura
* Repisko (geomorfologický podcelok)
* Zoznam vrcholov v Spišskej Magure

## Iné projekty

## Externé odkazy
* Poloha na turistickej mape

Kategória:Vrchy v Spišskej Magure
Kategória:Tisícovky na Slovensku
Kategória:Vrchy v okrese Kežmarok
Kategória:Jezersko
Kategória:Lendak
Kyselina metylhipurová

**Kyselina metylhipurová** je karboxylová kyselina. Je to derivát kyseliny hipurovej, ktorý má naviazanú metylovú skupinu na benzénové jadro. Má tri izoméry – kyselinu 2-, 3- a 4-metylhipurovú.

Kyseliny metylhipurové vznikajú ako metabolity izomérov xylénu (dimetylbenzénu). Prítomnosť týchto kyselín možno použiť ako biomarker na odhalenie vystavenia xylénu.

## Referencie


## Zdroj

Kategória:Deriváty aminokyselín
Kategória:Biomarkery
25. Filmový festival Áčko 2021

**25. Filmový festival Áčko 2021** sa konal v Bratislave v dňoch 20. - 23. októbra 2021, pod záštitou Filmovej a televíznej fakulty Vysokej školy múzických umení.

## O festivale
Jubilejný 25. ročník festivalu sa konal v Bratislave. Diváci si mohli pozrieť pestrú dávku študentských filmov rozličných žánrov, tém a spôsobov spracovania. Ústrednou témou 25.ročníka festivalu bola téma *Bez hraníc*.

## Ocenené snímky
**Najlepší film**

* *Ospalky,* réžia Kateřina Hroníková

**Najlepší dokumentárny film**

* *Ľudia, ktorí nevedia kričať*, réžia Anna Žembová

**Najlepší animovaný film**

* *Nôž*, réžia Timotej Lukovič

**Najlepšie vizuálne efekty**

* *The Gods,* réžia Lukáš Jankovčín, Tomáš Hotový
**Divácka cena**
**Klamári, tuláci a zlodeji,* réžia Dávid Benedek

## Referencie


Kategória:Filmové festivaly na Slovensku
Kategória:2021 na Slovensku
Aiko

**Aiko** (jap. あいこ, アイコ) je japonské ženské krstné meno.

**Aiko** alebo **Ayko** je i tradičné mužské meno používané v Škandinávií a hlavne v severnom Nemecku. Jeho variantom sú mená Ekke a Eike; Ekke sa prekladá ako „britva“.

## Význam
Existuje niekoľko významov tohto mena, podľa toho, ktoré znaky kandži sa použijú. Tento zoznam nie je kompletný.

* 愛子 — láska, dieťa, dieťa lásky
* 愛幸 — láska, šťastie
* 葵子 — ibiš, dieťa. Tie isté znaky kandži možno použiť pre zápis mien Riko a Kiko a i mien Aoko, Aoiko a Ako.
* 藍子 — indigo, dieťa

## Osobnosti s týmto menom
* Aiko, japonská princezná
* Aiko Nakamurová, japonská tenistka
* Aiko Kitahara, japonská spisovateľka
* Aiko Onozawa, japonská volejbalistka
* Aiko Šimadžiri, japonská politička
* Aiko Yanai, japonská speváčka

## Referencie

## Zdroj

Kategória:Ženské mená
24. Filmový festival Áčko 2020

**24. Filmový festival Áčko 2020** sa konal v online priestore vzhľadom na pandemickú situáciu v dňoch 13.-15. novembra 2020, pod záštitou Filmovej a televíznej fakulty Vysokej školy múzických umení.

## O festivale
Festival sa uskutočnil v online priestore webovej stránky *www.festivalacko.sk* od piatku 13. novembra do nedele 15. novembra 2020, bezplatne pre všetkých. Súťažná sekcia festivalu priniesla 28 filmov z toho 18 hraných, 7 dokumentárnych a 3 animované filmy. Súčasťou programu bol aj online masterclass so skladateľom filmovej hudby Vladimírom Martinkom. Hudba rodáka zo Žiliny je známa z filmov Legenda o lietajúcom Cypriánovi, Láska na vlásku, Únos, Sviňa a mnoho iných. Druhý masterclass predviedol Mano Khalil, režisér kurdsko-švajčiarskeho pôvodu, ktorý vyštudoval Filmovú fakultu VŠMU. Introduction k jeho tvorbe predniesol Stanislav Párnický. Novinkou festivalu nebola iba jeho online forma, ale aj fakt, že víťazné pásmo filmov odvysielal Rozhlas a televízia Slovenska 15. novembra o 23:25 na Dvojke.

## Súťažná sekcia

### Súťažná sekcia

* *Daylight,* réžia Michaela Hýbelová, Samuel Púchovský
* *Dobrú noc*, réžia Rebeka Sabolová,
* *Ideál*, réžia Daniel Svoreň
* *Izolovaní*, réžia Ivan Koribanič
* *Legacy*, réžia Daniel Kazankov
* *Leporelo z mojej naničhodnosti*, réžia Kristián Grupač
* *Mandarínky*, réžia Kristián Babjár
* *Mullet for my Valentine*, réžia Peter Hoferica
* *Muž ktorý kladie otázky*, réžia Tomáš Šrámek
* *Návrat*, réžia Monika Mahútová
* *Nuda*, réžia Alica Bednáriková
* *On The Hill*, réžia Lukáš Ďurica, Juraj Mäsiar
* *Plavčík*, réžia Šimon Šebo
* *Popátka*, réžia Kristián Grupač
* Pozdrav z Nigérie, réžia Peter Hoferica
* *Pre čisté svedomie*, réžia Matúš Ryšan
* *Príbeh o hovne*, réžia Andrej Hofer
* *Spýtaj sa ma, či som strom*, réžia Šimon Šebo
* *Strať sa*, réžia Rebeka Sabolová
* *Syn Slnka*, réžia Ján Guga
* *Titanik*, réžia Katarína Jonisová
* *vz.ruch*, réžia Tomáš Šrámek

### Nesúťažné sekcie
Mimo súťažnej sekcie priniesol festival ešte dve pásma filmov. Throwback sekcia ukázala študentské filmy aktuálnych pedagógov filmovej fakulty (napr. Peter Bebjak). CILECT sekcia priniesla výber najlepších svetových študentských filmov za posledný rok.

## Ocenené snímky
**Najlepší film**

* *Návrat*, produkcia Monika Neveďalová

**Najlepší hraný film**

* *Návrat*, réžia Monika Mahútová

**Najlepší dokumentárny film**

* *Ideál*, réžia Daniel Svoreň

**Najlepší scenár**

* *Nuda*, réžia Alica Bednáriková

**Najlepší strih**

* *Návrat*, strih Jaro Martinický

**Najlepšia kamera**

* *Nuda*, kamera Roman Šupej

**Najlepší zvuk**

* *Legacy*, zvuk Matúš Imríšek

**Najlepší animovaný film** 

* *On The Hill*, réžia Lukáš Ďurica, Juraj Mäsiar

**Najlepšie vizuálne efekty**

* *On The Hill*, réžia Lukáš Ďurica, Juraj Mäsiar

## Porota

* Zuzana Gindl-Tatárová
* Anton Šulík ml.
* Zuzana Aufrichtová
* Tomáš Danay
* Ivo Brachtl
* Tomasz Wierzbicki

## Referencie


Kategória:Filmové festivaly na Slovensku
Kategória:2020 na Slovensku
Koroibos (maliar)

**Koroibos** () bol grécky maliar v 4. storočí pred Kr.
 
O maliarovi Koroibovi je známa len jediná správa, a to od rímskeho spisovateľa Plínia, ktorý  zaznamenal, že bol žiakom Nikomacha, pôsobiaceho v 4. stor. pred Kr.

## Referencie a bibliografia

 
Kategória:Maliari starovekého Grécka
Glukuronid

**Glukuronidy** sú látky, ktoré vznikajú naviazaním kyseliny glukurónovej na inú látku pomocou glykozidovej väzby. Glukuronidy patria medzi glykozidy. Uplatňujú sa hlavne pri detoxifikácii, kde viažu napríklad fenoly, alkoholy, kyselinu benzoovú a iné toxické látky.****

## Biochemický význam
Glukuronidácia, teda proces premeny zlúčenín na glukuronidy, je metóda, ktorú zvieratá využívajú na vylúčenie toxických látok, liekov, drog alebo iných látok, ktoré nemožno použiť ako zdroje energie. Kyselina glukurónová sa na tieto látky viaže glykozidovou väzbou, vďaka čomu má výsledný glukuronid omnoho vyššiu rozpustnosť vo vode v porovnaní s látkou samotnou, čo umožňuje jeho postupné vylúčenie obličkami.

Jeden z prirodzených glukuronidov, ktoré sa objavujú v ľudskom tele, je bilirubíndiglukuronid, ktorý vzniká počas rozkladu hemu. Táto premena zariaďuje zvýšenú rozpustnosť hydrofóbneho bilirubínu, ktorý sa vylučuje do žlči. Kyselina glukurónová je na bilirubín prenášaná pomocou UDP-glukuronátu.

Enzýmy, ktoré štiepia glykozidovú väzbu v glukuronidoch, sa nazývajú glukuronidázy.

## Príklady
* Morfín-6-glukuronid
* Bilirubíndiglukuronid

## Referencie

## Zdroj

Kategória:Toxikológia
Putin (rozlišovacia stránka)

**Putin** môže byť:

*priezvisko, pozri Putin (priezvisko)
** sovietsky pracovník závodu Krasnyj Vyboržec (Petrograd), jeden z iniciátorov tzv. socialistickej súťaže, pozri Michail Eliseevič Putin (1894 - 1969)
** sovietsky pilot, hrdina Sovietskeho zväzu, pozri Alexandr Dmitrievič Putin (1918 - 2003)
** sovietsky a ruský fyzik a pedagóg, profesor, pozri Gennadij Fedorovič Putin (1947 - 2015)
** ruský politik, viacnásobný prezident Ruska, pozri Vladimir Vladimirovič Putin (nar. 1952)
** ruský podnikateľ, bratranec V. V. Putina, pozri Igor Alexandrovič Putin (nar. 1953)

*skladba od amerického skladateľa Randyho Newmana, pozri Putin (skladba)
C̈

**C̈** (minuskula **c̈**) je špeciálny znak latinky. Nazýva sa C s prehláskou. V súčasnosti sa používa iba v čečenčine, kde je ekvivalentom znak cyriliky Ч a reprezentuje neznelú postalveolárnu afrikátu (tΡʃ). Číta sa približne ako slovenské Č.

## Zdroj

Kategória:Písmená latinskej abecedy
B̃

**B̃** (minuskula **b̃**) je špeciálny znak latinky, zriedka používaný. Nazýva sa B s vlnovkou. B̃ sa používa v jazyku maskelynes (jazyk používaný na Maskelynských ostrovoch na Vanuatu, má asi 1000 hovoriacich) a v jazyku yanesha (indiánsky jazyk z Peru, má asi 10 000 hovoriacich).

## Unicode
V Unicode majú písmená **B̃** a **b̃** tieto kódy:
* **B̃** 
* **b̃** 

## Referencie

## Zdroj

Kategória:Písmená latinskej abecedy
Maskelynes

**Maskelynes** (v maskelynes *kuliviu*) je austronézsky oceánsky jazyk. Používa sa na Vanuatu, na súostroví Maskelynské ostrovy (južne od ostrova Malakula). Má asi 1100 hovorcov. Jazyk maskelynes je zaujímavý tým, že používa veľmi neobvyklé písmeno B̃, ktoré inak používa iba indiánsky jazyk yanesha z Peru. Okrem toho jazyk Makselynes používa aj písmeno Ṽ.

## Abeceda
Abeceda jazyka maskelynes obsahuje tieto písmená:

## Príklady
### Číslovky

## Zdroj

Kategória:Jazyky vo Vanuatu
G̃

**G̃** (malé písmeno **g̃**) je špeciálne písmeno latinky. Nazýva sa G s vlnovkou. Nachádza sa iba v abecede guarančiny, kde značí nazálna spoluhlásku, ale predtým sa nachádzalo tiež vo filipínčine, sumerčine a severnej sámčine. V guarančine sa príliš nepoužíva, býva väčšinou nahradzované písmenom ø (G sa strieškou/circumflexom), pretože je ťažké písmeno G̃ vložiť do počítačovo písaného textu. G̃ má Unicode sekvenciu *U+0047 U+0303* a HTML *&amp;#x0047; &amp;#x0303;*, g̃ má Unicode *U+0067 U+0303* a HTML *&amp;#x0067; &amp;#x0303;*.

## Zdroj

Kategória:Písmená latinskej abecedy
Kyselina idurónová

**Kyselina idurónová** (skratka **IdoA**) je urónová kyselina odvodená od idózy.

## Biochemický význam
Kyselina idurónová, konkrétne jej L- izomér, je hlavná urónová kyselina v glykozaminoglykánoch (GAG) dermatansulfáte a heparíne. Do dermatansulfátu sa zabudováva v podobe kyseliny glukurónovej a následne prebieha epimerácia na kyselinu idurónovú. Takisto sa nachádza v heparansulfáte, aj keď tam je prítomná v malej miere oproti svojmu C5 epiméru, kyseline glukurónovej. 

V prípade heparínu je kyselina idurónová navyše *O*-sulfatovaná na C2, čím vzniká kyselina 2-*O*-sulfo-L-idurónová (skratka IdoA2S).

## Konformácia
Kyselina idurónová je odvodená od hexapyranózy. Väčšina hexopyranóz je stabilná v dvoch stoličkových konformáciách, 1C4 or 4C1. Kyselina L-idurónová je zvláštna v tom, že má až tri rôzne konformácie s nízkou energiou, ktoré medzi sebou existujú v rovnováhe. Okrem konformácií 1C4 or 4C1 totiž nadobúda ešte konformáciu 2S0. Konkrétna konformácia, ktorá je najstabilnejšia v rámci glykozaminoglykánov, závisí na jej okolí a sulfatácii. Zmeny týchto rovnováh možno pozorovať pomocou NMR.
File:IDU_1C4.jpeg|**IdoA(2S)<sup>1</sup>C<sub>4</sub> conformation**
File:IDU_2S0.jpeg|**IdoA(2S)<sup>2</sup>S<sub>0</sub> conformation**


## Význam pri infekcii
V roku 2000 bol opísaný význam tohto sacharidu v infekcii respiračným syncytiálnym vírusom (RSV). Dermatansulfát a heparansulfát boli jediné glykozaminoglykány, ktoré obsahujú IdoA a ktoré inhibovali infekciu RSV v bunkovej kultúre.

## Referencie


## Zdroj

Kategória:Sacharidové kyseliny